Žervynas

Žervynas – ežeras pietvakarių Lietuvoje, Marijampolės savivaldybėje, apie 9 km į pietryčius nuo Liudvinavo, vietinių gyventojų vadinamas Zervynumaps.lt duomenys. Kranto linija vingiuota. Ežero ilgis iš šiaurės į pietus – 0,11 km, plotis – iki 0,07 km. Altitudė 114,8 m. Krantai žemi, pelkėti, tik vakarinis krantas aukštesnis ir sausas. Ežerą supa Beržynėlio miškas, o iš vakarinės pusės plyti dirbami laukai. Šiaurėje išteka upeliukas link Žaltyčio ežero.

Pagal padavimą, senovėj buvęs Bomštarų dvaras. Maro laiku jo savininkas užkasęs linmarkoj skrynią su brangenybėm pats išvyko į užsienį. Lobis buvęs užkeiktas. Tą lobį dvaro tarnai iškasė, bet nežinojo, kaip panaikinti užkeikimą. Dėl burtų linmarkos vietoje atsirado didžiulė duobė, joje dabar yra Zervyno ežeras. Skrynia su lobiu kaukdama nuskridusi į Žaltyčio ežerą, kur ir dabar plaukiojanti.

Kiti senoliai pasakoja, kad Zervyno ežero pavadinimas kilęs iš žydaitės Zervynos vardo, kuri nuskendo jame. Kalbama, kad ežeras susijungęs požeminiais tuneliais su Žaltyčiu. Taip pat kalbama, kad XX a. pradžioje didžiausias ežero gylis siekęs 25 sieksnius.

Vandenvardis Žervýnas ar Zervýnas greičiausiai jotvingiškas, sietinas su žodžiais zerventi („tekėti“),  („šaltinis“),  („upės žiotys“).

 Šaltiniai 

Kategorija:Marijampolės savivaldybės ežerai